497.04 ORDNI DWAR IT-TWAQQIF BĦALA AĠENZIJA TAL-UNITÀ GĦALL-IŻVILUPP TAR-RIŻORSI UMANI FL-AMMINISTRAZZJONI PUBBLIKA L-AVVIŻ LEGALI 479 tal-2011. L-AVVIŻ LEGALI 479 tal-2011. 1. Titolu. It-titolu ta’ dan l-ordni hu l-Ordni dwar it-Twaqqif bħala Agenzija tal-Unità għall-Iżvilupp tar-Riżorsi Umani fl-Amministrazzjoni Pubblika. 2. (1) Għandha titwaqqaf Aġenzija, li tkun magħrufa bħala l-Unità għall-Iżvilupp tar-Riżorsi Umani fl-Amministrazzjoni Pubblika, hawniżjed ’il quddiem imsejjħa "l-Unità", li għandha sservi biex jintlaħqu t-taħriġ mill-ġdid u l-ħtiġiet tal-iżvilupp mill-ġdid tas-snajja tal-impjegati fis-settur pubbliku. F’dan ir-rigward: (a) l-impjegati kollha fis-settur pubbliku li jaqdu dmirijiet mal-Unità għandhom jitqiesu bħala impjegati tal-Unità. Dawn l-impjegati jistgħu jkunu assenjati jew issekondati mal-Unità jew jkunu direttament impjegati mill-Unità wara li ssir sejħa għall-applikazzjonijiet u, jew espressjonijiet ta’ interess; (b) meta individwu jiġi impjegat direttament mill-Unità, hu jkun meħtieġ li jressaq prova li l-impjieg tiegħu li kellu qabel ġieterminat, qabel ma jiġi ingaġġat għall-programm ta’ taħriġ mill-ġdid jew għall-programm ta’ żvilupp tas-snajja mill-ġdid bħala impjegat tal-Unità; u (ċ) Kap. 497. Kap. 497. meta persuna assenjata mal-Unità tkun uffiċjal pubbliku, dan għandu jitqies li jkun ġie assenjat mal-Unità skont l-artikolu 43 tal-Att dwar l-Amministrazzjoni Pubblika. (2) L-Unità jkollha, mid-data tal-bidu fis-seħħ ta’ dan l-Ordni, id-dritt li tieħu r-responsabbiltà ta’ kull attiv li jkun meħtieġ għat-taħriġ mill-ġdid jew għall-ħtiġiet tal-iżvilupp tas-snajja mill-ġdid ta’ impjegati fis-settur pubbliku wara li tinkiseb l-approvazzjoni tas-Segretarju Permanenti Ewlieni. 3. Funzjonijiet u dmirijiet tal-Unità. (1) L-Unità għandu jkollha l-funzjoni li tħarreġ mill-ġdid u li tiżviluppa mill-ġdid is-snajja ta’ impjegati fis-settur pubbliku bil-ħsieb li tassenjahomu, jew timpjegahom f’xi dipartiment jew f’xi entità fejn il-ħiliet miksuba tagħhom huma meħtie[a. (2) L-Aġenzija għandha jkollha d-dmir li: (a) tiddentifika impjegati fis-settur pubbliku li d-dmirijiet attwali tagħhom mhumiex konformi mal-inkarigu tal-organizzazzjoni attwali tagħhom; (b) ti żviluppa programm ta’ taħriġ mill-ġdid jew ta’ żvilupp tas-snajja mill-ġdid fuq il-post tax-xogħol bil-ħsieb li dawk l-impjegati fis-settur pubbliku jerġgħu jiġu integrati għall-bżonnijiet tal-amministrazzjoni pubblika; (ċ) iżżomm kuntatt maċ-Ċentru għall-Iżvilupp, ir-Riċerka u t-Taħriġ għal taħriġ ibbażat skont il-klassi ta’ impjegati fis-settur pubbliku identifikati; (d) twettaq analiżi dwar in-nuqqas tas-snajja meħtieġali bħalissa jinħtieġu mal-firxa tal-amministrazzjoni pubblika; (e) tagħmel programmi apposta ta’ taħriġ mill-ġdid u ta’ żvilupp tas-snajja mill-ġdid li jissodisfaw dawn in-nuqqasijiet; (f) t organizza mill-ġdid f’entitajiet magħżula impjegati pubbliċi li ġew mħarrġa mill-ġdid u li ġew imħarrġa għall-iżvilupp tas-snajja mill-ġdid; (g) twettaq kull dmir ieħor li jista’ jkun kompatibbli mal-inkarigu ġenerali tal-Unità u li l-Unità tista’ tkun ordnata li twettaq. (3) Għall-finijiet tas-sub regolament (2)(f), l-Unità tista’, wara li tingħata ordni Ministerjali, toħorġ sejħiet għal applikazzjonijiet u, jew espressjonijiet ta’ interess f’isem entitajiet oħra fis-settur pubbliku, kemm individwalment jew fi gruppi. (4) Meta individwu jiġi ingaġġat direttament mill-Unità skont it-termini tas-sub regolament (3), l-individiwu għandu, meta jispiċċa l-programm ta’ taħriġ mill-ġdid li għandu jiġi stabbilit fis-sejħa għal applikazzjonijiet relattiva jew fl-espressjoni ta’ interess, jiġi trasferit għall-entità li f’isimha l-Unità toħroġ is-sejħa, u l-formuli dwar it-terminazzjoni u l-ingaġġ rispettivi għandhom jiġu mimlija fl-istess ġurnata. 4. (1) Il-Ministru responsabbli għall-Unità għandu jkun il-Ministru responsabbli għall-amministrazzjoni pubblika. (2) Kap. 497. Kap. 497. Kap. 497. Is-Segretarju Permanenti Ewlieni għandu jissorvelja l-Unità skont id-dispożizzjonijiet tal-artikolu 39 tal-Att dwar l-Amministrazzjoni Pubblika: Iżda s-Segretarju Permanenti Ewlieni jista’ jiġi mgħejun f’din is-superviżjoni minn Segretarju Permanenti ieħor skont id-dispożizzjonijiet tal-proviso ta l-artikolu 13(5) tal-Att dwar l-Amministrazzjoni Pubblika. 5. L-Aġenzija għandha tkun regolata bid-dispożizzjonijiet tal-Att dwar l-Amministrazzjoni Finanzjarja u l-Verifika sakemm ma jkunx iddikjarat mod ieħor fil-ftehim bejn is-Segretarju Permanenti Ewlieni u ċ-Ċentru tal-Amministrazzjoni Pubblika għall-Iżvilupp tar-Riżorsi Umani, f’liema każ id-dispożizzjonijiet tal-ftehim għandhom jipprevalu. 6. Arranġamenti speċjali oħra li japplikaw għall-Unità. L-operazzjonijiet tal-Unità għandhom ikunu regolati by Ftehim li għandu jiġi miftiehem bejn is-Segretarju Permanenti Ewlieni u l-Unità. 7. Bord konsultattiv. (1) Il-Ministru responsabbli għall-amministrazzjoni pubblika jista’ jaħt ar bord konsultattiv biex jassisti lill-Kap tal-Unità fil-qadi ta’ dmirijietu. (2) Il-bord konsultattiv stabbilit taħt dan ir-regolament għandu jkun magħmul minn mhux inqas minn żewġ u mhux iktar minn erba’ membri maħtura mill-Ministru responsabbli għall-amministrazzjoni pubblika. (3) Kap. 497. Kap. 497. Ir-rimunerazzjoni li għandha titħallas lill-membri tal-bord konsultattiv tal-Unità għandha tkun skont kull direttiva u linja gwida maħruġa skont id-dispożizzjonijiet tal-artikou 42(3) tal-Att dwar l-Amministrazzjoni Pubblika.